Diari Oficial de la Generalitat Valenciana


Sumari del DOGV 9210, del 08-11-2021 (2021/10644)

RESOLUCIÓ de 14 d'octubre de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'acorda el nomenament dels membres de la comissió de valoració de les ajudes dirigides als ajuntaments dels municipis de la Comunitat Valenciana, per a dur a terme actuacions municipals d'implantació i gestió d'instal·lacions de producció i autoconsum d'energia elèctrica de fonts renovables convocades per l'Ordre 16/2021, de 20 de setembre, de la consellera d'Agricultura, Desenvolupament Rural, Emergència Climàtica i Transició Ecològica.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9210

Data del DOGV
:   08-11-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/10269


Data del document
:   14-10-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 14 d'octubre de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'acorda el nomenament dels membres de la comissió de valoració de les ajudes dirigides als ajuntaments dels municipis de la Comunitat Valenciana, per a dur a terme actuacions municipals d'implantació i gestió d'instal·lacions de producció i autoconsum d'energia elèctrica de fonts renovables convocades per l'Ordre 16/2021, de 20 de setembre, de la consellera d'Agricultura, Desenvolupament Rural, Emergència Climàtica i Transició Ecològica. [2021/10936]  
  
Atés que l'Ordre 16/2021, de 20 de setembre, publicada en el DOGV número 9184 de 29.09.2021, va aprovar les bases reguladores per a la concessió d'ajudes dirigides als ajuntaments dels municipis de la Comunitat Valenciana, per a dur a terme actuacions municipals d'implantació i gestió d'instal·lacions de producció i autoconsum d'energia elèctrica de fonts renovables i va convocar aquestes.  
  
Atés que la base tretzena de l'Ordre 16/2021, de 20 de setembre, disposa que la valoració de les sol·licituds presentades a fi de la seua admissió serà realitzada per una comissió de valoració que funcionarà com a òrgan col·legiat en els termes previstos en els articles 15 i següents de la Llei 40/2015, d'1 d'octubre, de règim jurídic del sector públic. Que aquesta comissió estarà composta per funcionaris/es de la Secretaria Autonòmica d'Emergència Climàtica i Transició Ecològica, i serà presidida per la persona titular de la Direcció General de Transició Ecològica o per la persona funcionària en qui podrà delegar.  
  
Atés que s'ha efectuat, per resolució de data 5 d'octubre de 2021, la delegació per part del director general de Transició Ecològica de la presidència de la comissió de valoració en la persona titular de la Subdirecció General de Transició Ecològica.  
Atés que entre els membres de la comissió es triarà la persona responsable d'exercir la secretaria, amb les obligacions establides en l'article 16 de la Llei 40/2015, d'1 d'octubre, de règim jurídic del sector públic i que s'ajustarà als principis de composició i presència equilibrada entre dones i homes, establits per la Llei orgànica 3/2007, de 22 de març, per a la igualtat efectiva entre dones i homes.  
  
En virtut d'això, de conformitat amb les atribucions conferides en l'Ordre 16/2021, de 20 de setembre, s'acorda:  
  
Primer  
Procedir al nomenament dels membres de la comissió de valoració, que queda formada pels membres següents:  
President:  
- Cristina Vicent López que ostenta la Subdirecció General de Transició Ecològica.  
Vocals:  
- Laura Martí Barranco que ostenta la Prefectura de Servei de Foment de les Energies Renovables.  
- Enrique Javier Sarrión Martínez, funcionari adscrit a la Direcció General de Transició Ecològica.  
Correspon la Secretaria de la comissió a la persona funcionària adscrita a la Direcció General de Transició Ecològica Enrique Javier Sarrión Martínez.  
  
Segon  
Ordenar la publicació de la present resolució en el Diari Oficial de la Generalitat Valenciana.  
  
València, 14 d'octubre de 2021.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.